**Upustvo za popunjanje Obrasca za ocjenu projekta**

**Relevantni propisi i uputstva**

Uredba o načinu i kriterijima za pripremu, izradu i praćenje realizacije programa javnih investicija, Službene novine FBiH, br. 106/14

Uredba o izmjenama i dopunama Uredbe o načinu i kriterijima za pripremu, izradu i praćenje realizacije programa javnih investicija, Službene novine FBiH, br. 27/19, 104/22 i 17/24

Informacije o projektu - IP obrazac

Obrazac o ocjenu projekta, Prilog 2 Uredbe (Službene novine FBiH, br. 17/24)

Plan nabavki, Prilog 3 Uredbe (Službene novine FBiH, br. 17/24)

Uputstvo za popunjavanje obrasca „Informacija o projektu“ (IP obrazac) u informacionom sistemu za upravljanje javnim investicijama (PIMIS)

Upustvo za popunjavanje Obrasca za ocjenu projekta – za aplikante

Smjernice za ocjenu projekta – za članove komisija za program javnih investicija

**Upustvo za popunjanje Obrasca za ocjenu projekta**

**Definicije i uvodne napomene**

**Ovim upustvom** daju se smjernice, napomene i preporuke za unošenje podataka o projektnim idejama i projektnim prijedlozima/projektima u Obrazac za ocjenu projekta koji je propisan kroz Prilog 2 Uredbe o izmjenama i dopunama Uredbe o načinu i kriterijima za pripremu, izradu i praćenje realizacije programa javnih investicija, Službene novine FBiH, br. 17/24. U daljem tesktu pojam Uredba se odnosi na prečišćeni tekst Uredbe o načinu i kriterijima za pripremu, izradu i praćenje realizacije programa javnih investicija.

Putem **Obrasca za ocjenu projekta** ocjenjuju se kandidovane projektne ideje i kandidovani projektni prijedlozi/projekti.

Obrazacza ocjenu prijedloga projekta popunjava predlagač projekta. Komisija za Program javnih investicija Federacije Bosne i Hercegovine, te komisije za program javnih investicija kantona u Federaciji Bosne i Hercegovine ocjenjuju projekte u skladu s kriterijima i principima za ocjenjivanje projektnih ideja i projektnih prijedloga/projekata kandidovanih za Program javnih investicija.

**Definicija projekta**

**Projekat ili program** je sredstvo organiziranja međusobno povezanih aktivnosti u određeni redoslijed kako bi se ostvarili unaprijed određeni ciljevi u određenom vremenskom okviru i u okviru raspoloživih sredstava, a čijom se realizacijom doprinosi implementaciji integriranih i sektorskih razvojnih dokumenata svih nivoa vlasti u Federaciji BiH, socijalnom ili ekonomskom razvoju i razvoju administrativno-tehničkih kapaciteta.

S obzirom na dostupne podatke i spremnu projektnu dokumentaciju, projekti se smatraju „projektom idejom“ ili „projektnim prijedlogom/projektom“.

* **„Projektna ideja“** je koncept projekta ili programa koji sadrži osnovne informacije o projektu ili programu za koji nisu poznati svi relevantni projektni parametri niti postoji relevantna dokumenacija. Predlaže se u formi prijeloga projekta, projektne ideje ili idejnog koncepta. Sadrži samo osnovne informacije o projektu. Projektna ideja predstavlja odraz planova institucije za buduća ulaganja.
* **„Projektni prijedlog/projekat“** je projekat/program koji ima spremnu minimalno potrebnu projektnu dokumentaciju, shodno svojoj veličini, i koji ima jedan od slijedećih statusa, kandidiran, odobren, otkazan, u implementaciji ili završen, u skladu s Uredbom.
* Projekat koji nema spremnu projektnu dokumentaciju smatra se projektnom idejom. Projektne ideje je moguće kandidovati u kontekstu procesa izrade Programa javnih investicija i to kroz popunjavanje IP Obrasca i Obrasca za ocjenu projekta, ali trenutno nije moguće kandidovanje istih putem unosa u PIMIS sistem do uspostavljanja novog PIMIS sistema što se očekuje u narednom periodu.

**Klasifikacija projekata prema veličini**

S obzirom na ukupnu vrijednost (ukupni investicioni trošak) projekti se klasificiraju na male, srednje i velike:

* Projekat male vrijednosti (od 100.000 KM do 2 miliona KM)
* Projekat srednje vrijednosti (2 – 30 miliona KM)
* Projekat velike vrijednosti (preko 30 miliona KM)

Neophodna dokumentacija koja se dostavlja prilikom kandidovanja zavisni od ukupne vrijednosti projekta, prema Uredbi.

**Kriteriji za ocjenu projekta**

Kriteriji za ocjenu kandidovanog projekta su:

1. Strateška relevantnost – ocjenjuje se putem 10 kriterija. Ocjenjuju se kandidovane projektne ideje i kandidovani projektni prijedlozi/projekti. Maksimalan broj bodova je 100.
2. Ekonomska opravdanost i finansijska održivost projekta - ocjenjuje se putem 3 kriterija. Ocjenjuju se kandidovani projektni prijedlozi/projekti. Maksimalan broj bodova je 50.
3. Pripremljenost projekta i spremnost implementatora – ocjenjuje se putem 3 kriterija. Ocjenjuju se kandidovani Projektni prijedlozi/projekti. Maksimalan broj bodova je 50.

Projektne ideje se ocjenjuju samo sa aspekta kriterija strateške relevantnosti.

Projektni prijedlozi/projekti se ocjenjuju sa sva tri kriterija: strateška relevantnost, ekonomska opravdanost i finansijska održivost projekta, i pripremljenost projekta i spremnost implementatora.

**Kriteriji za uvrštavanje u Program javnih investicija**

Kada su u pitanju kandidovane projektne ideje i kandidovani projektni prijedlozi/projekti, shodno Uredbi, Program javnih investicija obuhvata:

* Strateški relevantne projekne ideje, odnosno projektne ideje kojima je dodijeljeno minimalno 50% bodova u okviru ocjene strateške relevantnosti.
* Projektne prijedloge/projekte za koje nisu osigurani izvori finansiranja u momentu izrade Programa javnih investicija, a kojima je dodijeljeno:
  + Minimalno 50% bodova u okviru strateške relevantnosti,
  + Minimalno 70% bodova u okviru ocjene ekonomske opravdanosti i finansijske održivosti

Projektne ideje se ocjenjuju samo sa aspekta kriterija strateške relevantnosti. Projektne ideje koje su ocijenjene kao strateški relevantne će kao takve biti kandidovane kroz Nacrt Programa javnih investicija te će se samim tim moći uključiti u aktuelni ciklus planiranja budžeta kroz popunjavanje Instrukcije br. 2 za budžetske korisnike u cilju ishodovanja budžetskih sredstava za potrebe izrade projektne dokumentacije te ostalih pripremnih aktivnosti kako bi projekat u svojstvu Projektnog prijedloga bio spreman za sljedeću fazu kandidovanja kroz PIMIS sistem te konačnu ocjenu sa aspekta primjene ostala dva ključna kriterija ocjene, tj. kriterija Ekonomske opravdanosti i finansijske održivosti projekta i kriterija Pripremljenosti projekta i spremnosti implementatora za realizaciju projekta. Samo za strateški relevantne projektne ideje opravdano je pristupiti izradi projektne dokumentacije.

Strateški relevantan, te ekonomski opravdan i finansijski održiv Projektni prijedlog/projekat može biti uvršten u Program javnih investicija.

**Pripremljenosti projekta i spremnosti implementatora**

Pripremljenost projekta i spremnost implementatora za realizaciju projekta se ocjenjuje i projekti se rangiraju prema ostvarenom broju bodova, bez minimalne vrijednosti. Realizacija projekta zavisi od njihove zrelosti i spremnosti implementatora.

**OBRAZAC ZA OCJENU PROJEKTA**

**I – OSNOVNI PODACI**

**Pitanje 1 – Naziv projekta**

Unijeti puni naziv projekta. (IP obrazac, pitanje 1)

**Pitanje 2 – Podnosilac projekta**

Unijeti puni naziv Podnosioca projekta, njegovu adresu i podatke kontakt osobe. (IP obrazac, pitanje 2)

**Pitanje 3 – Broj projekta**

Unijeti broj projekta. (IP obrazac, pitanje 1)

**Pitanje 4 – Implementator**

Ako se Implementator ne razlikuje od Predlagača projekta, unijeti podatke identične podacima iz pitanja 2. (IP obrazac, pitanje 3)

**Pitanje 5 – Lokacija projekta**

Unijeti lokaciju (jednu ili više) implementacije projekta. (IP obrazac, pitanje 9)

**Pitanje 6 - Opis svrhe i ciljeva projekta (200-300 riječi)**

Dati kratak opis i navesti osnovne karakteristike projekta: značaj i svrhu projekta, specifične probleme koji se rješavaju projektom, opći cilj projekta, specifične ciljeve i očekivane rezultate projekta, tehničku izvodljivost projekta.

Opći cilj je cilj koji se želi postići realizacijom projekta, koji opisuje buduću promijenjenu situaciju ili stanje koje konkretni projekat teži da dosegne. Specifični cilj projekta je cilj čijom se realizacijom doprinosi ostvarenju općeg cilja projekta. Ciljevi projekta trebaju biti određeni, mjerljivi, ostvarivi, realni i vremenski određeni.

Rezultati projekta su ishodi aktivnosti koje su neophodne za postizanje specifičnih ciljeva.

Objasniti tehničku izvodljivost projekta.

(IP obrazac, pitanja 10, 11, 13, 14, 15)

**Pitanje 7 - Ciljna grupa i krajnji korisnici projekta**

Ciljna grupa je grupa na koju projektne aktivnosti neposredno pozitivno utiču. (IP obrazac, pitanje 12)

Krajni korisnik je institucija/organizacija/pojedinci koji će imati direktnu i duguročnu korist od rezultata projekta. (IP obrazac, pitanje 12)

Obavljene konsultacije s zainteresiranim stranama, ciljnim grupama i/ili krajnjim korisnicima mogu biti u vidu sastanaka, razgovora. Odabrati jedan od ponuđenih odgovora (DA, NE).

**Pitanje 8 - Planirano trajanje projekta u mjesecima i godina počekta projekta**

Nаvеsti plаnirаnо trајаnjе prојеktа u mјеsеcimа i gоdinu plаnirаnog pоčеtka prојеktа koja trеbа biti u оkviru pеriоdа zа kојi sе rаdi Prоgrаm јаvnih invеsticiја.

Ocjenuju se kandidovani projekti (Projekte ideje i Projektni prijedlozi/projekti) čija realizacija treba početi u pеriоdu zа kојi sе rаdi Prоgrаm јаvnih invеsticiја.

(IP obrazac, pitanje 6)

**Pitanje 9 - Procijenjeni ukupni troškovi projekta (KM)**

Ukupni troškovi projekta (investicioni troškovi) uklјučuјu ukupnа finаnsiјskа srеdstvа u KМ, iz svih izvоrа finаnsirаnjа potrebna zа rеаlizаciјu prојеktа upisana bеz sеpаrаtоrа. Unоsi sе ukupan iznоs srеdstаvа u KМ, pоtrеbnih zа rеаlizаciјu prојеktа. (IP obrazac, pitanje 7)

**Pitanje 10 - S obzirom na primljenost dokumentacije, projekat je projektna ideja ili projektni prijedlog/projekat**

S obzirom na dostupne podatke i spremnu projektnu dokumentaciju, projekti se smatraju „projektom idejom“ ili „projektnim prijedlogom/projektom“.

* **„Projektna ideja“** je projekat/program koji se predlaže u formi idejnog projekta, projektne ideje ili projektnog koncepta, i za koji nije dostupna relevantna projektna dokumentacija. Sadrži samo osnovne informacije o projektu ili programu za koji nisu poznati svi relevantni projektni parametri. Nisu obezbijeđeni, niti moraju biti poznati izvori finansiranja. Projektna ideja predstavlja odraz planova institucije za buduća ulaganja (za koji može, a ne mora postojati zvanična odluka nadležnog tijela). Mogu, a ne moraju biti obezbijeđena/planirana sredstva za izradu projektne dokumentacije, dozvole i slično.
* **„Projektni prijedlog/projekat“** je projekat/program koji ima spremnu minimalno potrebnu projektnu dokumentaciju, shodno svojoj veličini, i koji ima jedan od slijedećih statusa: kandidiran, odobren, otkazan, u implementaciji ili završen.

Projekat koji nema spremnu projektnu dokumenataciju smatra se projektnom idejom.

Odabrati jednu od dvije ponuđene opcije.

**Pitanje 11 - Klasifikacija projekta po veličini**

S obzirom na ukupnu vrijednost (ukupni investicioni trošak) projekti se klasificiraju na male, srednje i velike:

* Projekat male vrijednosti (od 100.000 KM do 2 miliona KM)
* Projekat srednje vrijednosti (2 – 30 miliona KM)
* Projekat velike vrijednosti (preko 30 miliona KM)

Odabrati jednu od tri ponuđene opcije.

**Pitanje 12 - Projekat je infrastrukturni i realizira se prema zakonima i propisima kojima se uređuje građenje u BiH**

Odabrati jedan od ponuđenih odgovora (DA, NE).

Ako se projekat realizira prema zakonima i propisima kojima se uređuje građenje u Bosni i Hercegovini projekti trebaju imati dokumentaciju i dozvole predviđene datim propisima. Tehnička dokumentacija se priprema u skladu s zakonima i propisima iz oblasti građenja.

**Pitanje 13 – Raspoloživa projektna dokumenacija**

Pored svakog ponuđenog naziva dokumenta odabrati odgovarajuće polje u skladu s raspoloživom i dostavljenom dokumentacijom (DA, NE).

Ako se dostavlja druga dokumentacija, “Drugo (navesti drugu projektnu dokumentaciju)”, dodatnu dokumentaciju obavezno priložiti: npr. odluku/akt da je projekat prioritet vlade, odluku/akt kojim se utvrđuje hitnost projekta i sl.

(IP obrazac, pitanje 25, djelomično)

Shodno Uredbi, minimalno potrebna dokumentacija za **projektne ideje** je:

1. Prijedlog projekta/ Projektna ideja/Idejni koncept

Shodno Uredbi, minimalno potrebna dokumentacija za **projektne prijedloge/projekte** se definira u zavisnosti od ukupne vrijednosti projekta.

**Projekti male vrijednosti** su projekti čija je ukupna vrijednost veća od 100.000 KM, a manja od 2 miliona KM. Za projekte male vrijednosti neophodna dokumentacija je:

1. Projekat sa tehničkim i finansijskim podacima ili Studija izvodljivosti
2. Analiza scenarija: i) ne investira se, ii) minimalna investicija, iii) značajna investicija
3. Za projekte koji imaju uticaj na okoliš: i) Prethodna procjena uticaja na okoliš, ili ii) Procjena uticaja na okoliš, ili iii) Studija uticaja na okoliš, ili iv) Okolišna dozvola, ili v) Dokaz da nije potrebno ništa od i) – iv)
4. Za projekte koji imaju uticaj na ravnopravnost spolova: Studija uticaja na ravnopravnost spolova

**Projekti srednje vrijednosti** su projekti čija je ukupna vrijednost veća od 2 miliona KM, a manja od 30 miliona KM. Za projekte srednje vrijednosti neophodna dokumentacija je:

1. Studija izvodljivosti ili Tehnička studija
2. Analiza scenarija: i) ne investira se, ii) minimalna investicija, iii) značajna investicija
3. Ekonomsko-finansijska analiza
4. Za projekte koji imaju uticaj na okoliš: i) Prethodna procjena uticaja na okoliš, ili ii) Procjena uticaja na okoliš, ili iii) Studija uticaja na okoliš, ili iv) Okolišna dozvola, ili v) Dokaz da nije potrebno ništa od i) – iv)
5. Za projekte koji imaju uticaj na ravnopravnost spolova: Studija uticaja na ravnopravnost spolova

Nezavisna revizija studije izvodljivosti je poželjna (opciono).

**Projekti velike vrijednosti** su projekti čija je ukupna vrijednost veća od 30 mil. KM. Za projekte velike vrijednosti neophodna dokumentacija je:

1. Studija izvodljivosti/Tehnička studija
2. Analiza scenarija: i) ne investira se, ii) minimalna investicija, iii) značajna investicija
3. Cost-benefit analiza
4. Nezavisna revizija cost-benefit analize
5. Za projekte koji imaju uticaj na okoliš: i) Prethodna procjena uticaja na okoliš, ili ii) Procjena uticaja na okoliš, ili iii) Studija uticaja na okoliš, ili iv) Okolišna dozvola, ili v) Dokaz da nije potrebno ništa od i) – iv)
6. Za projekte koji imaju uticaj na ravnopravnost spolova: Studija uticaja na ravnopravnost spolova

Opis dokumenata koji se dostavljaju:

* Prijedlog projekta/ Projektna ideja/Idejni koncept - dоkumеnt sа оpisоm prојеktа i učеsnikа u prојеktu, dеfinisаnim cilјеvimа prојеktа, оsnоvnim аktivnоstimа i rеzultаtimа, kао i prоcјеnоm pоtrеbnih finаnsiјskih srеdstаvа zа njеgоvu rеаlizаciјu. Može da sadrži i druge dostupne podatke.
* Studiја izvоdlјivоsti - dоkumеnаt kојim sе kritički аnаlizirајu rаzličiti аspеkti prојеktа u vеzi sа njеgоvоm еkоnоmskоm, finаnsiјskоm i tеhnоlоškоm izvоdlјivоšću.
* Projekat sa tehničkim i finansijskim podacima – dokument koji uključuje elemente Idejnog projekta i Studije izvodljivosti, ili Idejnog projekta, Tehničke studije i Ekonomsko-finansijske analize, a koji se odnose na tehničku izvodljivost, ekonomsku opravdanost, finansijske performanse i finansijsku održivost projekta.
* Tehnička studija – dokument koji sadrži kritičku analizu tehničkih karakteristika projekta i tehnološku izvodljivost projekta.
* Analiza scenarija i) ne investira se, ii) minimalna investicija, iii) značajna investicija je analiza različitih opcija, sa procjenom potrebnih investicija u svakom scenariju, te očekivanih efekata i učinaka.
* Ekonomsko-finansijska analiza – dokument kojim se procjenjuju i kritički analiziraju ekonomska opravdanost, finansijske performanse i finansijska održivost projekta, na bazi dostupne tehničke studije i drugih podataka.
* Nezavisna (eksterna) revizija studije izvodljivosti - revizija studije izvodljivosti od strane nezavisnog lica. Uključuje i reviziju ulaznih vrijednosti i ključnih varijabli i pozicija.
* Cost-benefit аnаlizа (Cost-Benefit Analysis, CBA) - mеtоdоlоški pristup kојim sе prаvi upоrеdnа аnаlizа trоškоvа prојеktа i kоrisnоsti njеgоvih rеzultаtа u rаzličitim scеnаriјimа. Оvа аnаlizа оmоgućаvа аlоcirаnjе srеdstаvа nа prојеktе kојim sе sа nајmаnjе rеsursа pоstižu mаksimаlni rеzultаti.
* Nezavisna (eksterna) revizija cost-benefit analize – revizija cost-benefit analize od strane nezavisnog lica. Uključuje i reviziju ulaznih vrijednosti, ključnih varijabli i pozicija.
* Za projekte koji imaju uticaj na okoliš dostavlja se dokumentacija koju izdaje nadležni organ i/ili dokumentacija koja predstavlja analizu pozitivnih i negativnih uticaja projekta na okoliš: i) Prethodna procjena uticaja na okoliš, ili ii) Procjena uticaja na okoliš, ili iii) Studija uticaja na okoliš, ili iv) Okolišna dozvola, ili v) Dokaz da nije potrebno ništa od i) – iv)
* Za projekte koji imaju uticaj na ravnopravnost spolova dostavlja se Studija uticaja na ravnopravnost spolova, koja predstavalja analizu pozitivnih i negativnih uticaja projekta na ravnopravnost spolova.
* Druga projektna dokumentaciju koja se dostavlja je druga relevantna dokumentacija, saglasnosti i slično. Npr. odluka/akt kojim se utvrđuje da je projekat prioritet vlade, odluka/akt kojom se utvrđuje hitnost projekta itd.

**II – FINANSIJSKI PODACI**

**Unose se podaci iz raspoložive projektne dokumentacije, a za projektne ideje unose se inicijalne procjene.**

**Pitanje 1 – Procijenjeni ukupni troškovi projekta**

Navesti ukupni investicioni trošak projekta uklјučuјe ukupnа finаnsiјskа srеdstvа u KМ, iz svih izvоrа finаnsirаnjа zа rеаlizаciјu prојеktа upisana bеz sеpаrаtоrа. Unоsi sе ukupan iznоs srеdstаvа u KМ, pоtrеbnih zа rеаlizаciјu prојеktа. (Obrazac za ocjenu projekta, Osnovni podaci, pitanje 9) (IP obrazac, pitanje 7)

**Pitanje 2 – Planirano trajanje projekta u mjesecima**

Navesti očekivani trajanje projekta, npr. 5 godina i 6 mjeseci.

**Pitanje 3 – Potrebna su sredstava za izradu projektne dokumentacije, ishodovanje dozvola i slično**

Odabrati jedan od ponuđenih odgovora (DA, NE). Ako je odgovor DA, navesti iznos potrebnih (nedostajućih) sredstava za izradu projektne dokumentacije, ishodovanje saglasnosti i druge radnje vezane za Fazu pripreme projekta. Navesti iznos u KM, bez separatora.

(IP obrazac, pitanje 26, prilagođeno)

**Pitanje 4 – Projekat ima osigurano finansiranje**

Odabrati jedan od ponuđenih odgovora (DA, NE, DJELOMIČNO). U slučaju odgovora DJELOMIČNO, navesti procenat u kojemu je osigurano (poznato) finansiranje projekta.

**Navesti dostupne informacije o načinu finansiranja projekta unosom:**

* izvora finansiranja - budžet, vlastita sredstva (javnih preduzeća, fondova i krajnjih korisnika), domaća kreditna sredstva, inostrana kreditna sredstva, bespovratna sredstva i drugi izvori (navesti koji),
* iznosa novčanih sredstava prema vrsti i izvoru,
* nedostajućih sredstava - izvori nisu poznati, tj. za realizaciju projekta nije osiguran dovoljan iznos sredstava,
* procenta finansiranja prema vrsti i izvoru - zbir sredstava iz svih izvora, uključujući stavku *Izvori nisu poznati*, treba biti jednak procijenjenom ukupnom trošku projekta, tj. investicionom trošku, a zbir svih udjela (% finansiranja) treba biti 100%.

- *Budžet...- javne investicije* su budžetska sredstva namjenski izdvojena za finansiranje javnih investicija na poziciji „javne investicije“.

- *Budžet ....potrošačka jedinica* su budžetska sredstva namjenski izdvojena/planirana u budžetu/u okviru resorno nadležnih ministarstava za finansiranje projekata.

- *Budžet... sufinansiranje projekta* su budžetska sredstva namjenski izdvojena/planirana u budžetu/u okviru resorno nadležnih ministarstava za sufinansiranje projekata koji se finansiraju iz kreditnih i donatorskih sredstava međunarodnih finansijskih institucija i vlada zemalja.

- *Budžet... sufinansiranje IPA projekta* su budžetska sredstva namjenski izdvojena/planirana u budžetu u okviru resorno nadležnih ministarstava za sufinansiranje projekata koji se finansiraju iz IPA fondova.

- *Budžet kantona, Općina budžet* su sredstva kantona i općina namijenjena za finansiranje projekata/programa.

- *Vlastita sredstva* su sredstva javnih preduzeća, fondova i krajnjih korisnika namjenski izdvojena za finansiranje projekta.

- *Kreditna sredstva (domaća)* su sredstva obezbjeđena iz kredita kod domaćih banaka/finansijskih institucija ili izdavanjem obveznica na domaćem tržištu kapitala.

- *Kreditna sredstva (ino)* su sredstva međunarodnih finansijskih insitucija i vlada pojedinih zemalja ili sredstva obezbijeđena izdavanjem obveznica na međunarodnom tržištu kapitala.

- *Bespovratna sredstava* su sredstva/ grantovi finansijskih institucija, donatora i vlada pojedinih zemalja koji se ne moraju vraćati.

- *Drugo* su druga sredstva, npr. lizing i slično.

(IP obrazac, pitanje 26, prilagođeno)

**Pitanje 5 – Informacija o krajnjim dužnicima i davaocima garancija (na bazi raspoloživih informacija)**

Navestu krajnje dužnik(e) koji imaju obavezu vraćanja kredita.

Potrebna kreditna stredstva su sredstva za koja će se trebati zadužiti kod domaćih i/ili stranih kreditnih institucija, na domaćem i/ili stranom tržištu kapitala. Unijeti iznos u KM, bez separatora.

Ako su potrebne garancije, navesti u kojem iznosu. Unijeti iznos u KM, bez separatora.

Unijeti detaljne podatke o krajnjim dužnicima, iznosu kreditnih sredstava i davaocima garancija i označiti odgovarajuća polja.

**III – OČEKIVANO TRAJANJE FAZE PRIPREME PROJEKTA I FAZE NABAVKE**

Priprema i realizacija projekta se može podijeliti u više faza:

* **Faza I - Priprema projekta.** Faza I jepredimplementaciona faza projekta i odnosi se na pripremu projektne dokumentacije, neovisnu reviziju projektne dokumentacije, ishodovanje dozvola i saglasnosti, i druge aktivnosti prije raspisivanja javne nabavke.
* **Faza II – Nabavka.** Faza II je početak implementacije projekta i odnosi se na finansiranje projekta, sprovođenje javne nabavke, imenovanje tijela i druge aktivnosti prije početka izgradnje/isporuke po javnoj nabavci, tj. prije početka Faze III.
* **Faza III – Izgradnja/isporuka**
* **Faza IV – Operativni rad i održavanje.**
* **Faza V – Evaluacija projekta.**

**Pitanje 1 – Godina i mjesec početka Faze I**

Unijeti godinu i mjesec početka aktivnosti iz Faze I.

**Pitanje 2 – Nedostajuća sredstva za Fazu I**

Ako za Fazu I projekta nije osiguran dovoljan iznos sredstava, unijeti nedostajući iznos sredstava. Unijeti iznos u KM, bez separatora.

Ako su osigurana sredstva za Fazu I, unijeti 0 (nula).

**Pitanje 3 - Očekivano trajanje aktivnosti iz Faze I**

Potrebno procijeniti trajanje glavnih aktivnosti iz Faze I:

1. Izrada projekte dokumentacije – navesti koliko će trajati izrada (i revizija ako je potrebna) projektne dokumentacije u mjesecima,
2. Ishodovanje dozvola i saglasnosti – navesti koliko će trajati ishodovanje dozvola i saglasnosti (ako su potrebne), u mjesecima,
3. Drugi postupci – navesti koliko će trajati drugi postupci, kao što je npr. eksproprijacija, u mjesecima.

**Pitanje 4 - Ukupno trajanje Faze I**

Procijeniti ukupno trajanje aktivnosti iz Faze I u mjesecima (izrada projektne dokumentacije, ishodovanje dozvola i saglasnost, te drugi postupci). Ako se aktivnosti vremenski međusobno preklapaju (djelomično ili u cjelosti paralelno odvijaju) ukupno trajanje aktivnosti iz Faze I je kraće od zbira trajanja pojedinačnih aktivnosti.

**Pitanje 5 – Godina i mjesec početka Faze II**

Unijeti godinu i mjesec početka aktivnosti iz Faze II. Faza II se odnosi na sprovođenje javne nabavke, imenovanje tijela, finansiranje projekta i druge aktivnosti prije početka izgradnje/isporuke po javnoj nabavci, tj. prije početka Faze III.

**Pitanje 6 – Sredstva potrebna za finansiranje Faze II**

Navesti iznos sredstava potreban za Fazu II, tj. iznos novca koji treba biti raspoloživ prije raspisivanja javne nabavke. Unijeti iznos u KM, bez separatora.

**Pitanje 7 - Očekivano vrijeme za Fazu II**

Potrebno je procijeniti trajanje glavnih aktivnosti iz Faze II:

1. Priprema tenderske dokumentacije – navesti koliko će trajati priprema tenderske dokumentacije, u mjesecima,
2. Javna nabavka – navesti koliko će trajati javna nabavka, u mjesecima,
3. Druge radnje i postupci – navesti koliko će trajati druge radnje i postupci, u mjesecima.

**Pitanje 8 – Ukupno trajanje Faze II (u mjesecima)**

Procijeniti ukupno trajanje aktivnosti iz Faze II u mjesecima (priprema tenderske dokumentacije, javna nabavka, te druge radnje i postupci). Ako se aktivnosti vremenski međusobno preklapaju (djelomično ili u cjelosti paralelno odvijaju) ukupno trajanje aktivnosti iz Faze II je kraće od zbira trajanja pojedinačnih aktivnosti.

**Pitanje 9 – Kada su potrebna sredstva za javnu nabavku**

Procijeniti vrijeme raspisivanja javne nabavke/javnih nabavki (godinu i mjesec), tj. kada trebaju biti raspoloživa sredstva potrebna za javnu nabavku. Detaljnu informaciju o planiranim javnim nabavkama dostaviti u tabeli iz Pitanja broj 10.

**Pitanje 10 – Dostaviti Plan provođenja nabavki. Tabela Plana provođenja nabavki dostupna je u odvojenom dokumentu.**

Popuniti tabelu sa detaljnim Planom nabavke, Prilog 3 Uredbe (Službene novine FBiH, br. 17/24).

Sve javne nabavke (za izgradnju, nabavku opreme, tehničku pomoć i slično) odvojeno unijeti u zasebne redove tabele, sa procijenjenom vrijednosti ugovora, očekivanom raspodjelom finansiranja, vrstom ugovora, metodom nabavke i dinamikom (mjesec i godina) objavljivanja (poziv na pretkvalifikaciju, rezultat pretkvalifikacije, objava tendera, dodjela ugovora, završetak ugovora).

**KRITERIJI ZA OCJENU PROJEKTA**

Ocjenjivanje kandidovanih projekata uključuje ocjenu (I) Strateške relevatnosti, (II) Ekonomske opravdanosti i finansijske održivosti projekta, te (III) Pripremljenosti projekta i spremnosti implementatora za realizaciju projekta.

Kandidovane projektne ideje se ocjenjuju samo sa aspekta Strateške relevantnosti.

U tabelami u nastavku navedeni su pojedinačni kriteriji ocjene sa maksimalnim bodovima. Minimalni broj bodova za svaki kriterij je nula (0). Ocjenjivanje projekata i projektnih ideja vrši Komisija za Program javnih investicija Federacije Bosne i Hercegovine, odnosno komisije za program javnih investicija kantona u Federaciji Bosne i Hercegovine, shodno nadležnosti.

|  |  |  |  |
| --- | --- | --- | --- |
| **I. Strateška relevantnost** | | | |
| Redni broj | | Kriterij | Maksimalan broj bodova |
|  | | Usklađenost projekta sa relevantnim strateškim dokumentima | 35 |
|  | | Projekat je obuhvaćen smjenicama za trogodišnje planiranje ili trogodišnjim/godišnjim planom rada organa uprave ili institucije | 10 |
|  | | Hitnost projekta | 10 |
|  | | Koherentnost projekta | 10 |
|  | | Projekat rješava potrebe ciljnih grupa/krajnjih korisnika | 5 |
|  | | Očekivani uticaj projekta | 5 |
|  | | Održivost projekta | 5 |
|  | | Projekat direktno doprinosi približavanju Bosne i Hercegovine EU | 10 |
|  | | Projekat doprinosi implementaciji Zelene agende za Zapadni Balkan | 5 |
|  | | Projekat doprinosi postizanju Ciljeva održivog razvoja (SDGs) i realizaciji Agende 2030 | 5 |
| Ukupno | | | 100 bodova |
| **II. Ekonomska opravdanost i finansijska održivost** | | | |
| Redni broj | | Kriterij | Maksimalan broj bodova |
|  | | Ekonomska opravdanost projekta | 20 |
|  | | Finansijska održivost projekta | 15 |
|  | | Identifikacija, vrednovanje i upravljanje rizicima | 15 |
| Ukupno | | | 50 bodova |
| **III. Pripremljenost projekta i spremnost implementatora** | | | |
| Redni broj | Kriterij | | Maksimalan broj bodova |
|  | Pripremljenost projekta za realizaciju | | 30 |
|  | Povezanost projekta sa drugim relevantnim projektima | | 10 |
|  | Spremnost implementatora za realizaciju projekta | | 10 |
| Ukupno | | | 50 bodova |

**I - STRATEŠKA RELEVANTNOST** **PROJEKTA**

**Ovaj dio popunjavati za kandidovane projektne ideje i za kandidovane projektne prijedloge/projekte.**

S obzirom na dostupne podatke i spremnu projektnu dokumentaciju, kandidovani projekti se klasificiraju na projektne ideje ili projektne prijedloge/projekte.

Odabrati odgovarajuće polje: Projektna ideja ili Projektni prijedlog/projekat. (Obrazac za ocjenu projekta, dio I, pitanje 10)

**Kriterij 1 - Usklađenost projekta sa relevantnim strateškim dokumentima.**

**Navesti do 2 najvažnija strateška dokumenta čijoj realizaciji projekat doprinosi.**

Referirati se na važeće strateške dokumente: strategije razvoja BiH, FBiH, kantona, općina i gradova, programe ekonomskih reformi, reformske agende, sektorske strategije i druge strateške dokumente.

Potrebno je odabrati dva strateška dokumenta, realizaciji čijih strateških ciljeva projekat najviše doprinosi. Popuniti tabelu.

*Naziv strateškog dokumenta* – unijeti tačan naziv strateškog dokumenta, npr. *Strategija razvoja Federacije Bosne i Hercegovine*.

*Donosilac strateškog dokumenta* – unijeti tačan naziv donosioca, npr. *Vlada FBiH*.

*Broj i naziv strateškog cilja/ciljeva* – unijeti odgovarajući broj i naziv strateškog cilja, npr. *1. Ubrzan ekonomski razvoj*.

*Broj i naziv prioriteta* – unijeti odgovarajući broj i naziv prioriteta, npr. *1.1. Povećati digitaliziranost ekonomije*.

*Broj i naziv mjere/mjera* – unijeti odgovarajuću mjeru/mjere, npr. *1.1.4. Razvijati vještačku inteligenciju i njenu primjenu*.

Ako je navedna mjera u relevantnom strateškom dokumentu označena kao ofanzivna mjera (akcelerator), označiti odgovarajuće polje (DA, NE). Navesti broj i naziv akceleratora, npr. Akcelerator 1: *Inovacije i digitalizacija.*

Obrazložiti kako projekat doprinosi realizaciji svake navedene mjere iz navedenog strateškog dokumenta I i II (100 do 200 riječi).

**Bodovanje:**

Maksimalan broj bodova je 35, najviše do 15 bodova za uticaj projekta na realizaciju mjera iz svakog od dva odabrana strateška dokumenta, te 5 bodova ako je jedna od mjera označena kao ofanzivna (akcelerator).

Stepen usklađenosti s kriterijem: mali - 5 bodova, srednji - 10 bodova, veliki - 15 bodova.

Mjera je akcelerator: Da – 5 bodova. ***Najviše 35 bodova za Kriterij 1.***

**Kriterij 2 - Projekat je obuhvaćen smjernicama za trogodišnje planiranje ili trogodišnjim/godišnjim planom rada organa uprave ili institucije**

Proces trogodišnjeg planiranja rada započinje izradom smjernica za trogodišnje planiranje u FBiH. Smjernice za trogodišnje planiranje rada organa uprave sadržavaju strateške projekte. Smjernice se pripremaju u skladu sa strateškim dokumentima za nivo vlasti u Federaciji za koji se izrađuju. Ukoliko ne postoji strateški dokument za taj nivo vlasti, smjernice se izrađuju na osnovu postojećih relevantnih strateških dokumenata.

Ako je kandidirani projekat obuhvaćen smjenicama za trogodišnje planiranje ili trogodišnjim/godišnjim planom rada organa uprave ili institucije. Označiti odgovarajuće polje (DA, NE).

Ako je odgovor DA, popuniti tabelu.

*Navesti naziv dokumenta i period na koji se odnosi –*  npr. *Smjernice za trogodišnje planiranje rada Kantona Sarajevo za period 2024-2026. godina.*

*Donosilac dokumenta* – npr. *Vlada Kantona Sarajevo*

*Naziv projekta iz smjernica* – ako je projekat identificiran kao strateški u smjernicama za trogodišnje planiranje rada organa uprave, navesti naziv projekta (i broj ako je dostupan), npr. *Projekat 25. Podizanje nivoa sigurnosti saobraćaja.*

*Ako je projekat identificiran kao strateški u smjernicama za trogodišnje planiranje ili trogodišnjim/godišnjim planom rada organa uprave ili institucije, navesti naziv projekta (i broj ako je dostupan) –* Ako je kandidirani projekat obuhvaćen planom rada institucije, potrebno je unijeti naziv dokumenta i period na koji se odnosi, donosioca, te naziv projekta iz plana.

**Bodovanje:**

Usklađenost s kriterijem: 10 bodova. ***Najviše 10 bodova za Kriterij 2.***

**Kriterij 3 – Hitnost projekta**

Označiti da li je implementacija projekta treba početi u narednih 12 mjeseci, 12-24 mjeseci, 24-36 mjeseci (DA, NE).

S obzirom na planirani početak implementacije projekta označiti da li projekat treba početi u narednih 12, 12-24 ili 24-36 mjeseci.

Referentni datum u odnosu na koji se posmatra početak implementacije projekta, je datum kandidovanja projekta. Implementacija projekta počinje sa nabavkom (Faza II). To je vrijeme kada implementator treba imati raspoloživa sredstva za raspisivanje javne nabavke.

Ako je projekat hitan (odgovor DA), obrazložiti hitnost projekta (50 do 100 riječi).

Stepen hitnosti se utvrđuje na bazi potrebe javnog tijela/predlagača za projektom, zakonskih zahtjeva (npr. projekat se nalaže zakonom), potpisanih sporazuma i ugovora (npr. o finansiranja) i slično.

**Bodovanje:**

Stepen usklađenosti s kriterijem: mali - 1 bod, srednji - 5 bodova, veliki - 10 bodova. ***Najviše 10 bodova za Kriterij 3.***

**Kriterij 4 – Koherentnost projekta**

Popuniti tabelu: navesti 1, 2 ili 3 glavna cilja projekta, i za svaki navedeni cilj navesti glavne aktivnosti, kao i glavne rezultate. Ne treba navoditi sve ciljeve, nego samo najvažnije.

**Bodovanje:**

Stepen usklađenosti s kriterijem: mali - 1 bod, srednji - 5 bodova, veliki - 10 bodova. ***Najviše 10 bodova za Kriterij 4.***

**Kriterij 5 – Projekat rješava potrebe ciljnih grupa/krajnjih korisnika**

Označiti da li su obavljene konsultacije s zainteresiranim stranama i/ili ciljnim grupama/krajnjim korisnicima (DA, NE). Konsultacije mogu biti u formi javnih rasprava, ali i razgovora, posjeta i slično.

Obzrazložiti koju korist od projekta imaju ciljne grupe/krajnji korisnici i kako projekat doprinosi rješavanju njihovih potreba (100 do 200 riječi).

**Bodovanje:**

Stepen usklađenosti s kriterijem: mali - 1 bod, srednji - 3 bodova, veliki - 5 bodova. ***Najviše 5 bodova za Kriterij 5.***

**Kriterij 6 – Očekivani uticaj projekta**

Obrazložiti očekivani uticaj projekta (100 do 200 riječi). Očekivani uticaj projekta je širi značaj projekta u odnosu na koristi koje imaju ciljane grupe/krajnji korisnici.

**Bodovanje:**

Stepen usklađenosti s kriterijem: mali - 1 bod, srednji - 3 bodova, veliki - 5 bodova. ***Najviše 5 bodova za Kriterij 6.***

**Kriterij 7 – Održivost projekta**

Označiti da li je projekat dugoročno održiv (DA, NE).

Obrazložiti dugoročnu održivost projekta u institucionalnom i finansijskom smislu (100 do 200 riječi).

Navesti kojim sredstvima implementator raspolaže, a koja sredstva nedostaju za dugoročnu održivost projekta. Istaći ko će upravljati projektom nakon izgradnje/nabavke i ko snosi operativne troškove kada počne efektuiranje projekta.

**Bodovanje:**

Stepen usklađenosti s kriterijem: mali - 1 bod, srednji - 3 boda, veliki - 5 bodova. ***Najviše 5 bodova za Kriterij 7.***

**Kriterij 8 - Projekat direktno doprinosi približavanju Bosne i Hercegovine Evropskoj uniji**

Označiti da li projekat doprinosi približavanju BiH Evropskoj Uniji (DA, NE).

Ako je odgovor DA, popuniti tabelu.

Navesti naziv važećeg strateškog dokumenta/strategije/politike EU ili EU i BiH čijoj implementaciji projekat direktno doprinosi.

Obrazložiti kako projekat doprinosi implementaciji mjera, zaključaka i prioriteta iz navedenog strateškog dokumenta (100 do 200 riječi).

**Bodovanje:**

Stepen usklađenosti s kriterijem: mali - 1 bod, srednji - 5 bodova, veliki - 10 bodova. ***Najviše 10 bodova za Kriterij 8.***

**Kriterij 9 - Projekat doprinosi implementaciji Zelene agende za Zapadni Balkan**

Stubovi Zelene agende za Zapadni Balkan:

1. Dekarbonizacija - Akcije za klimu, čista energiju i održivi transport
2. Kružna ili cirkularna ekonomija - Ekonomija koja se bavi posebno otpadom, recikliranjem, održivom proizvodnjom i efikasnom upotrebom resursa
3. Biodiverzitet, s ciljem zaštite i obnove prirode i ekosistema
4. Borba protiv zagađenja zraka, vode i zemlje
5. Održiva proizvodnja hrane i održiva ruralna područja

Ako postoji veza projektnih ciljeva sa Zelenom agendom za Zapadni Balkan, kao instrumentom za ostvarivanje Evropskog zelenog odgovora, odabrati do dva stuba Zelene agende za Zapadni Balkan na čiju realizaciju projekat ima najveći uticaj.

Navesti broj i naziv stuba, te obrazložiti kako projekat doprinosi realizaciji svakog navedenog stuba (50 do 100 riječi).

**Bodovanje:**

Stepen usklađenosti s kriterijem: mali - 1 bod, srednji - 3 boda, veliki - 5 bodova. ***Najviše 5 bodova za Kriterij 9.***

**Kriterij 10 - Projekat doprinosi postizanju postizanju Ciljeva održivog razvoja (SDGs) i realizaciji Agende 2030**

**a. Okvir za realizaciju Ciljeva održivog razvoja (SDGs)**

Označiti najviše jedan razvojni pravac održivog razvoja na koji projekat ima najveći uticaj, ili označiti da projekat nema uticaj na Razvojne pravce održivog razvoja.   
Ako je odabran jedan od Razvojnih pravaca održivog razvoja, navesti akcelerator koji je primjenjiv, npr. *Pravac 1: Dobra uprava i upravljanje javnim sektorom, Akcelerator 3: Otpornost na katastrofe,* i obrazložiti (50 do 100 riječi) kako projekat doprinosi realizaciji akceleratora.

**b. Ciljevi održivog razvoja (SDGs) i Agenda 2030**

|  |  |  |  |
| --- | --- | --- | --- |
| Ciljevi održivog razvoja (SDGs) | | | |
| SDG 1 | Bez siromaštva | SDG 10 | Smanjenje nejednakosti |
| SDG 2 | Svijet bez gladi | SDG 11 | Održivi gradovi i zajednice |
| SDG 3 | Zdravlje i blagostanje | SDG 12 | Odgovorna potrošnja i proizvodnja |
| SDG 4 | Kvalitetno obrazovanje | SDG 13 | Očuvanje klime |
| SDG 5 | Rodna ravnopravnost | SDG 14 | Očuvanje vodenog svijeta |
| SDG 6 | Čista voda i sanitarni uvjeti | SDG 15 | Očuvanje života na zemlji |
| SDG 7 | Pristupačna energija iz čistih izvora | SDG 16 | Mir, pravda i snažen institucije |
| SDG 8 | Dostojanstven rad i ekonomski rast | SDG 17 | Partnerstvom do ciljeva |
| SDG 9 | Industrija, inovacije i infrastruktura |  |  |

Ako projekat ima uticaj na realizaciju Ciljeva (i podciljeva) održivog razvoja, navesti do 3 cilja (i podcilja) na koji projekat ima najveći uticaj.

Navesti broj i naziv SDG, npr. *SDG 1. Bez siromaštva*. Unijeti broj i naziv podcilja, npr. *Podcilj 1.1: Do 2030. svuda i za sve ljude iskorijeniti ekstremno siromaštvo.* Obrazložiti kako projekat doprinosi realizaciji datog Cilja održivog razvoja (50 do 100 riječi).

**Bodovanje:**

Stepen usklađenosti s kriterijem: mali - 1 bod, srednji - 3 boda, veliki - 5 bodova. ***Najviše 5 bodova za Kriterij 10.***

**II – EKONOMSKA OPRAVDANOST I FINANSIJSKA ODRŽIVOST PROJEKTA**

**Ovaj dio popunjavati samo za projektne prijedloge/projekte.**

Označiti odgovarajuće polje s obzirom na veličinu projekta (projekat male vrijednosti, projekat srednje vrijednosti, projekat velike vrijednosti). (Obrazac za ocjenu projekta, dio I, pitanje 11)

Unijeti procijenjene ukupne troškove projekta u KM, bez separatora. (Obrazac za ocjenu projekta, dio I, pitanje 9; IP obrazac, pitanje 7)

Unijeti planirano trajanja projekta, npr. *5 godina i 6 mjeseci*. (Obrazac za ocjenu projekta, dio I, pitanje 8; IP obrazac, pitanje 6)

Označiti da li projekat ima osigurano finansiranje. Odabrati odgovarajući odgovor (DA, NE, DJELOMIČNO). Ako je odgovor DJELOMIČNO, navesti % osiguranog finansiranja, npr. 30% (dakle osigurano je 30% sredstava potrebnih za realizaciju projekta). (Obrazac za ocjenu projekta, dio II, pitanje 4)

Označiti da li projekat ima nezavisnu (eksternu) revizuju studije izvodljivosti ili Cost-Benefit analize (DA, NE). (Obrazac za ocjenu projekta, dio I, pitanje 13; IP obrazac, pitanje 25, djelomično).

Označiti da li je dostupna analiza scenarija (DA, NE). Analiza scenarija obavezno obuhvata scenarije: i) ne investira se, ii) minimalna investicija i iii) značajna investicija. (Obrazac za ocjenu projekta, dio I, pitanje 13).

**Kriterij 1 - Ekonomska opravdanost projekta**

Ekonomska opravdanost projekta se utvrđuje putem ekonomske analize. Finansijske performanse projekta se utvrđuju putem finansijske analize.

Za projekte male vrijednosti priprema se projekat s finansijskim podacima. Za projekte srednje vrijednosti priprema se ekonomsko-finansijska analiza. Cost-benefit analiza je obavezna za projekte velike vrijednosti.

Korištene skraćenice NPV, IRR i BCR se odnose na slijedeće pojmove u finansijama:

* neto sadašnja vrijednost (Net Present Value, NPV),
* interna stopa povrata (Internal Rate of Return, IRR),
* racio koristi i troškova (Benefit-Cost Ratio, BCR).

Razdoblje povrata (Payback period) je period u kojemu će projekat putem očekivanih slobodnih novčanih tokova nadoknaditi investicioni trošak.

Društvena diskontna stopa (Social Discount Rate, SDR) reflektuje društveni trošak, tj. kako buduće koristi i troškovi trebaju biti vrednovani u odnosu na trenutne. Koristi se u ekonomskoj analizi/ocjeni projekta.

Finansijska diskontna stopa je oportunitetni trošak kapitala. Koristi se u finansijskoj analizi/ocjeni projekta.

Ekonomska NPV (ENPV) predstavlja razliku između diskontovanih društvenih koristi i troškova.

Ekonomska IRR (EIRR) je stopa koja svodi ENPV na nulu.

ENPV se obavezno računa i za (društvenu) diskontnu stopu od 5%.

BCR je racio između diskontovanih ekonomskih benefita i troškova.

NPV ili finansijski NPV (NPV ili FNPV) predstavlja razliku između diskontovanih očekivanih neto novčanih tokova i početnog investicionog troška.

IRR ili finansijska IRR (IRR ili FIRR) je diskontna stopa koja svodi NPV (ili FNPV) na nulu.

NPV se obavezno računa i za (finansijsku) diskontnu stopu od 4%.

Za sve projekte unijeti Ekonomsku NPV u KM bez separatora, korištenu društvenu diskontnu stopu u %, Ekonomsku NPV projekta za diskontnu stopu od 5%, Ekonomski IRR u %, te BCR.

Za sve projekte unijeti NPV projekta u KM bez separatora, korištenu finansijsku diskontnu stopu, tj. trošak kapitala u %, NPV projekta za diskontnu stopu od 4%, IRR projekta u % i razdoblje povrata u godinama i mjesecima.

Obrazložiti ekonomsku opravdanost projekta, 200 do 300 riječi.

**Bodovanje:**

Stepen usklađenosti s kriterijem: mali – 10 bodova, srednji – 15 bodova, veliki – 20 bodova. ***Najviše 20 bodova za Kriterij 1.***

**Kriterij 2 – Finansijska održivost projekta**

Projekat je finansijski održiv onda kada je rizik da projekat ostane bez novca u budućnosti, tokom investiranja i tokom operativnog rada, jednak nuli. Potrebno je pokazati kako će izvori finansiranja (interni i eksterni) kontinuirano namirivati isplate godinu za godinom. Projekat je finansijski održiv ako ima pozitivan kumulativni neto novčani tok u svakoj godini svog trajanja. U izračun neto novčanog toka za potrebe utvrđivanja finansijske održivosti projekta u obzir se uzimaju svi izvori finansiranja, prihodi projekta, inicijalna investicija, troškovi zamjene i održavanja, troškovi rada, otplata kredita, porezi, i sl. Ako projekat ne generiše prihode, ili kada su u budućnosti projicirani negativni neto novčani tokovi, potrebna je jasna dugoročna obaveza nekog pravnog lica ili institucije da će pokriti negativne novčane tokove projekta i osigurati njegovu finansijsku održivost.

Finansijska održivost projekta se posmatra u svim fazama projekta: Period ulaganja/izgradnje, period korištenja (prve 3 godine), period korištenja (prvih 10 godina), cijeli period trajanja projekta, period završetka projekta. Označiti ako je kumulativni neto novčani tok projekta pozitivan u određenoj fazi, tj. označiti ono što je primjenjivo.

Obrazložiti finansijsku održivost projekta u periodu ulaganja, izgradnje, nabavke, u periodu korištenja i u periodu završetka projekta (100 do 300 riječi).

**Bodovanje:**

Stepen usklađenosti s kriterijem: mali – 5 bodova, srednji – 10 bodova, veliki – 15 bodova. ***Najviše 15 bodova za Kriterij 2.***

**Kriterij 3 – Identifikacija, vrednovanje i upravljanje rizicima projekta**

Označiti: (i) da li su glavni rizici identificirani i objašnjeni, (ii) vrednovani i (iii) da li su identificirane mjere za smanjenje/eliminaciju rizika (DA, NE).

Ako je odgovor DA/ako su odgovori DA, potrebno je obrazložiti:

1. glavne rizike (50 do 100 riječi)
2. vrednovanje rizika (50 do 100 riječi)
3. mjere za smanjenje/eliminaciju rizika (50 do 100 riječi)

**Bodovanje:**

Stepen usklađenosti s kriterijem – identifikacija rizika: mali – 1 bod, srednji – 3 boda, veliki – 5 bodova.

Stepen usklađenosti s kriterijem – vrednovanje rizika: mali – 1 bod, srednji – 3 boda, veliki – 5 bodova.

Stepen usklađenosti s kriterijem – mjere za smanjenje /eliminaciju rizika: mali – 1 bod, srednji – 3 boda, veliki – 5 bodova.

***Najviše 15 bodova za Kriterij 3.***

**Literatura za pripremu dokumentacije za Ekonomsku opravdanosti i finansijsku održivost projekta.**

**Guide to Cost-Benefit Analysis of Investment Projects**, European Commission, 2015: <https://op.europa.eu/en/publication-detail/-/publication/120c6fcc-3841-4596-9256-4fd709c49ae4>

**Economic Appraisal Vademecum 2021-2027 General Principles and Sector Applications,** European Commission, 2021:

<https://ec.europa.eu/regional_policy/sources/guides/vademecum_2127/vademecum_2127_en.pdf>

**Vodič kroz analizu troškova i koristi investicijskih projekata**, European Commission, 2015:

<https://www.arc.jpautoceste.ba/wp-content/uploads/2022/01/Vodi%C4%8D-kroz-analizu-tro%C5%A1kova-i-koristi-investicijskih-projekata-za-razdoblje-2014.-2020.pdf>

**Metodologija za procjenu vrijednosti za novac u projektima javno-privatnog partnerstva**, Zaimović Azra, Ured koordinatora za reformu javne uprave – Parco, 2017:

<https://parco.gov.ba/wp-content/uploads/2016/07/B-metodologija-VfM-web_18_8_2017_34.pdf>

**III – PRIPREMLJENOST PROJEKTA I SPREMNOST IMPLEMENTATORA**

**Ovaj dio popunjavati samo za projektne prijedloge/projekte.**

**Kriterij 1 - Pripremljenost projekta za realizaciju**

Označiti: (i) da li je projekat infrastrukturni i da li se realizira prema prema zakonima i propisima kojima se uređuje građenje u BiH, (ii) da li projekat ima sve potrebne dozvole i saglasnosti, te završene pripremne radnje za početak implementacije (Fazu II - Nabavku) i (iii) da li projekat ima spremnu tendersku dokumentaciju za raspisivanje javne nabavke, odabrati (DA, NE, Djelomično).

Popuniti tabelu:

* unosom podataka o pribavljenim dozvolama, saglasnostima, mišljenjima, te navesti organ/tijelo kod kojeg je dozvola, saglasnost, mišljenje ishodovano;
* posebno istaći da li je potrebna izmjena regulacionog/prostornog plana i ako jeste u kojoj fazi je dati proces, i u kojem periodu se može očekivati da se proces okonča;
* unosom nedostajućih dozvola, saglasnosti i nezavršenih aktivnosti neophodnih za početak implementacije projekta (Fazu II, Nabavku) zajedno sa procjenom vremena potrebnog za pribavljanje datih dozvola, saglasnosti, te okončanje aktivnosti, pri čemu se unose aktivnosti i postupci u toku, kao i buduće aktivnosti i postupci.

U tabelu unijeti godinu i mjesec kada se očekuje da će projekat biti spreman za implementaciju (Fazu II, Nabavka). (Obrazac za ocjenu projekta, dio III, Pitanje 5)

**Bodovanje:**

Stepen usklađenosti s kriterijem: mali – 10 bodova, srednji – 20 bodova, veliki – 30 bodova. ***Najviše 30 bodova za Kriterij 1.***

**Kriterij 2 - Povezanost projekta sa drugim relevantnim projektima**

Označiti: (i) da li je projekat komplementaran sa nekim drugim projektom javnog sektora, (ii) da li je projekat nezavisan (novčani tokovi projekta ne zavise od nekog drugog projekta) i (iii) projekat nema uticaj na druge projekte (novčani tokovi nekog drugog projekata ne zavise od ovog projekta), odabrati (DA, NE).

Popuniti tabelu sa nazivom drugog relevantnog projekta i fazom u kojoj se dati projekat nalazi (kandidiran, odobren, u implementaciji, otkazan, završen):

* Navesti komplementarne projekte koji su trenutno u realizaciji, ili su uspješno realizirani u zadnje 2 godine, ili je njihova realizacija planirana u naredne 2 godine. (IP obrazac, pitanje 11)
* Navesti druge relevantne projekte od kojih zavise novčani tokovi ovog projekta (početak, nabavka i/ili efektuiranje (korištenje)), ako je projekat zavisan
* Navesti druge relevantne projekte na čiji novčani tok ovaj projekat ima uticaj (početak, nabavku i/ili efekturiranje (korištenje))

Obrazložiti kako je projekat usklađen s drugim relevantnim projektima ili obrazložiti nezavisnost projekta (50 do 100 riječi).

**Bodovanje:**

Kriterij: Adekvatna usklađenost projekta s drugim projektima ili nezavisnost projekta.

Stepen usklađenosti s kriterijem: mali - 1 bod, srednji - 5 bodova, veliki - 10 bodova. ***Najviše 10 bodova za Kriterij 2.***

**Kriterij 3 - Spremnost implementatora za realizaciju projekta**

Označiti: (i) da li implementator raspolaže sa tehničkim, ljudskim i drugim kapacitetima potrebnim za realizaciju projekta i (ii) da li je implementator spreman za realizaciju projekta, odabrati (DA, NE, Djelomično).

Ako je odgovor DA, (1) obrazložiti kapacitete kojima implementator raspolaže za realizaciju projekta (50 do 100 riječi) i (2) obrazložiti spremnost implementatora za realizaciju projekta (50 do 100 riječi).

Navesti da li implementator ima dovoljno iskustva u upravljanju projektima, da li ima stručne i upravljačke kapacitete, da li je spreman za realizaciju projekta.

**Bodovanje:**

Stepen usklađenosti s kriterijem: mali – 1 bod, srednji – 5 bodova, veliki – 10 bodova. ***Najviše 10 bodova za Kriterij 3.***